બાપુનગર ભીડભંજન હનુમાન રોડ પર ત્રણેય જણા ચાલતા ચાલતા જતા હતા ત્યારે પલ્સર બાઇક લઇને આવેલા બે અજાણ્યા શખ્સોએ મીનાબહેનના હાથમાંથી પર્સની ચીલઝડપ કરીને ફરાર થઇ હતા. મીનાબહેને બુમાબુમ કરી મૂકતાં લોકોનાં ટોળાં ભેગાં થઇ ગયાં હતાં ત્યારે તેમના પતિ ભરતભાઇએ પોલીસ કંટ્રોલમાં ફોન કરીને જાણ કરી હતી. બાપુનગર પોલીસે મીનાબહેનની ફરિયાદના આધારે બાઇક ચાલકો વિરુદ્ધમાં ગુનો નોંધી તપાસ શરૂ કરી છે.